3. ลักษณะการประกอบธุรกิจ

  3.1 ประวัติความเป็นมา

บริษัท ยูนิมิต เอนจิเนียริ่ง จำกัด (มหาชน) ได้เริ่มดำเนินการประกอบธุรกิจ
โดยจดทะเบียนก่อตั้งเมื่อวันที่ 21 เมษายน 2525 ด้วยทุนจดทะเบียนจำนวน 9 ล้านบาท
โดยเช่าพื้นที่เพื่อสร้างโรงงานประมาณ 3 ไร่ ที่อำเภอพระประแดง จังหวัดสมุทรปราการ
ในขณะนั้น มีการขุดพบก๊าซธรรมชาติในอ่าวไทย
และทางรัฐบาลได้ส่งเสริมให้ใช้ก๊าซปิโตรเลียมเหลว (LPG) ทดแทนการใช้ถ่านไม้และน้ำมัน
ทำให้ความต้องการใช้ถังเก็บก๊าซขนาดใหญ่เพิ่มปริมาณมากขึ้น ทั้งถังติดตั้งบนรถบรรทุกเพื่อการขนส่ง
ถังเก็บก๊าซสถานีบริการ ถังเก็บก๊าซโรงอัดบรรจุก๊าซและโรงงานอุตสาหกรรมต่างๆ
ถังเก็บก๊าซขนาดใหญ่ทั้งหมดในช่วงเวลาดังกล่าวจะต้องนำเข้าจากต่างประเทศ
เนื่องจากยังไม่มีการผลิตในประเทศไทย
ทำให้คนในวงการก๊าซร่วมกับวิศวกรชาวไต้หวันผู้ซึ่งมีความรู้
ความชำนาญและประสบการณ์ในการออกแบบและผลิตถังเก็บก๊าซขนาดใหญ่
ร่วมมือกันก่อตั้งบริษัทขึ้นในประเทศไทยเพื่อดำเนินธุรกิจผลิตถังเก็บก๊าซขนาดใหญ่ทดแทนการนำเข้าจากต่างประเทศ
ซึ่งได้มาตรฐานเป็นที่ยอมรับ โดยผ่านการทดสอบและตรวจสอบ
พร้อมทั้งได้รับการอนุมัติเห็นชอบจากกรมธุรกิจพลังงาน (กระทรวงพลังงาน)
ซึ่งถังเก็บก๊าซที่ผลิตขึ้นนี้ ใช้มาตรฐานการผลิตตามมาตรฐานสากล (ASME, JIS)
ถังเก็บก๊าซขนาดใหญ่ความจุขนาดต่างๆเป็นถังที่ทนแรงดันหรือกำลังอัดได้ไม่ต่ำกว่า 17.6 kg/cm²
ตัวถังใช้เหล็กที่มีคุณภาพพิเศษ รวมทั้งการเชื่อมทุกจุดจะต้องผ่านการX-Ray
และทำการทดสอบแรงดันด้วยน้ำ (Hydrostatic Test)
เนื่องจากใช้บรรจุวัสดุไวไฟหรือก๊าซปิโตรเลียมเหลว (LPG) จึงต้องมีมาตรฐานความปลอดภัยสูงสุด

บริษัทฯประสบความสำเร็จในการดำเนินธุรกิจอย่างต่อเนื่องทำให้ต้องทำการเพิ่มทุนจดทะเบียนเรื่อยมาเพื่อขยายกิจการ
อีกทั้งพัฒนาปรับปรุงกระบวนการผลิตสินค้าที่ใช้วัตถุดิบหลักเป็นเหล็กให้มีความหลากหลาย
เพื่อตอบสนองความต้องการของลูกค้าในอุตสาหกรรมอื่นๆได้มากขึ้น โดยอาศัยประสบการณ์
ความสามารถและความชำนาญของพนักงาน รวมทั้งเครื่องจักรที่มีอยู่
จนบริษัทฯได้รับการยอมรับจากลูกค้าทั้งในประเทศและต่างประเทศ ในการเป็นผู้ผลิตสินค้าต่างๆ
โดยเฉพาะถังเก็บก๊าซปิโตรเลียมเหลวและก๊าซอื่นๆ รวมถึงภาชนะความดันอื่นๆที่ได้มาตรฐานสากล

3.2 พัฒนาการสำคัญของบริษัทฯ ในช่วงที่ผ่านมา

พ.ศ. 2525 : ก่อตั้งบริษัทฯ สร้างโรงงานเนื้อที่ประมาณ 3 ไร่ ที่อำเภอพระประแดง
สมุทรปราการ

พ.ศ. 2532 : สร้างโรงงานแห่งที่ 2 บนที่ดินประมาณ 20 ไร่ ที่อำเภอบ้านบึง จังหวัดชลบุรี

พ.ศ. 2537 : ได้รับประกาศนียบัตรรับรองมาตรฐานการผลิตจาก The American Society of
Mechanical Engineering

of U.S.A (ASME) และ The National Board of Boiler and Pressure Vessel
Inspector (NBIC) จากประเทศ สหรัฐอเมริกา ประกอบด้วย

-   ได้รับตรารับรอง “U” ในการผลิตและติดตั้งภาชนะทนแรงดัน (Pressure Vessels).

-   ได้รับตรารับรอง “U2” ในการผลิตและติดตั้งภาชนะทนแรงดันระดับ 2
    ตามมาตรฐานคณะกรรมการตรวจสอบถังบอยเล่อร์และภาชนะทนแรงดันแห่งประเทศสหรัฐอเมริกา

-   ได้รับตรารับรอง “S” ในการผลิตและติดตั้งถังบอยเล่อร์ ( Boiler )

-   ได้รับตรารับรอง “R” เป็นการรับรองการซ่อมแซมและยกระดับถังบอยเล่อร์
    และภาชนะทนแรงดัน ที่ออกโดย คณะกรรมการตรวจสอบ
    ถังบอยเล่อร์และภาชนะทนแรงดันแห่งประเทศสหรัฐอเมริกา

พ.ศ. 2541 : ขยายพื้นที่โรงงานที่อำเภอบ้านบึงเพิ่มเป็น 44 ไร่ เพื่อขยายกำลังการผลิต

ย้ายโรงงานที่พระประแดงไปรวมกับโรงงานบ้านบึง โดยพระประแดงยังคงเป็นสำนักงาน

พ.ศ. 2543 : ได้รับประกาศนียบัตรรับรองมาตรฐานจาก RWTUR ประเทศเยอรมัน

-   เครื่องหมายมาตรฐาน AS-Merklatt HP O/TED 201 แสดงถึงมาตรฐานด้านการประกอบ
    และเชื่อมอุปกรณ์ การทดสอบเครื่องมือ และการควบคุมการทดสอบเครื่องมือ

-   เครื่องหมายมาตรฐาน DIN EN 729-2 แสดงถึงมาตรฐาน ด้านกระบวนการเชื่อมโลหะ

พ.ศ. 2548 : แปรสภาพเป็นบริษัท มหาชน และเพิ่มทุนจาก 100 ล้านบาท เป็น 143 ล้านบาท

-   เข้าทำการซื้อขายในฐานะบริษัทมหาชน (ใช้ชื่อย่อว่า “UEC”) ในตลาด หลักทรัพย์ เอ็ม เอ
    ไอ (MAI)

เมื่อวันศุกร์ที่ 25 พฤศจิกายน 2548

พ.ศ. 2549 : ซื้อที่ดินขยายโรงงานเดิม 3.38 ไร่ (3 ไร่ – 1 งาน - 52 ตารางวา)

-   ซื้อที่ดินด้านหลังโรงงานเดิมที่อำเภอบ้านบึง 100 ไร่
    เพื่อขยายกำลังการผลิตเป็นโรงงานที่สอง

พ.ศ. 2550 : จดทะเบียนเครื่องหมายการค้า ต่อสำนักงานเครื่องหมายการค้า
กรมทรัพย์สินทางปัญญา

เลขทะเบียน ค293773 วันที่ 9 ก.พ. 2550 จำพวกที่ 6 (ถังหรือคอนเทนเนอร์สำหรับบรรจุ,
เก็บ หรือจ่าย ก๊าซ, น้ำมัน, อากาศเหลวหรือสารเคมีทุกชนิดทำด้วยโลหะ
ถังสำหรับใช้ในกระบวนการผลิต ทำด้วยโลหะ ท่อ และ อุปกรณ์ที่ใช้ร่วมกับท่อทำด้วยโลหะ,
เครื่องแลกเปลี่ยนความร้อน, หม้อน้ำ หรือเครื่องกำเนินไอน้ำ และ ส่วนประกอบทำด้วยโลหะ
ฯลฯ)

เลขทะเบียน บ38015 วันที่ 9 ก.พ. 2550 จำพวกที่ 37 (รับเหมาก่อสร้าง รับจ้าง ซ่อมแซม
บำรุงรักษา สร้าง ประกอบ ทดสอบและติดตั้ง ถังบรรจุก๊าซ,
บรรจุน้ำมันหรือบรรจุเคมีทุกชนิด,วางระบบท่อทุกชนิด, ชิ้นส่วนและ อุปกรณ์เครื่องจักร
และโครงสร้างเหล็ก)

เลขทะเบียน บ38016 วันที่ 9 ก.พ. 2550 จำพวกที่ 42 (ให้คำปรึกษาด้านวิศวกรรม,
ออกแบบผลิตภัณฑ์ และ ให้ข้อมูลเกี่ยวกับการออกแบบด้านวิศวกรรม)

-   ได้รับประกาศนียบัตรรับรองระบบบริหารคุณภาพ ISO 9001:2000

-   ได้ติดอันดับในการจัดอันดับประจำปี “Top 200 Best Under 1 Billion” ของนิตยสาร
    Forbes Asia

-   ได้รับการคัดเลือกให้เป็น 1 ใน 62 บริษัทจดทะเบียนในตลาดทรัพย์ที่ได้เข้าร่วมในรายการ

“Thailand Focus 2007-Platfrms of Growth”

-   ได้ติดอันดับในการจัดอันดับประจำปี “Asia’s Best Managed Company,Small Cap
    Corporate of the Year” ของนิตยสาร ASIAMONEY’s

-   แปลงมูลค่าที่ตราไว้ (par) จากหุ้นละ 1 บาท เป็นหุ้นละ 0.25 บาท
    โดยเริ่มซื้อขายหุ้นราคาใหม่ใน

  วันที่ 15 พฤศจิกายน 2550

พ.ศ.2551 : เริ่มดำเนินการโรงงานแห่งที่สองที่บ้านบึง โดยได้รับการส่งเสริมการลงทุน

-   ซื้อที่ดินขนาด 24 ไร่เศษ เพื่อสร้างโรงงานแห่งที่สาม ที่ตำบลมาบข่า อำเภอบ้านค่าย
    จังหวัดระยอง

-   ได้ติดอันดับในการจัดอันดับประจำปี “Top 200 Best Under 1 Billion” ของนิตยสาร
    Forbes Asia เป็นปีที่สอง

พ.ศ. 2552 : เริ่มดำเนินการโรงงานแห่งที่สามที่จังหวัดระยอง
เพื่อประกอบชิ้นงานขนาดใหญ่สำหรับลูกค้าแถบจังหวัดระยอง

-   เริ่มใช้สิทธิประโยชน์จากการส่งเสริมการลงทุน

พ.ศ. 2553 : ได้รับประกาศนียบัตรรับรองระบบบริหาร อาชีวอนามัยและความปลอดภัย 

ตามมาตรฐาน OHSAS 18001 : 2007 จาก Lloyd’s Register

-   ได้รับประกาศนียบัตรรับรองระบบบริหาร  สิ่งแวดล้อม  ตามมาตรฐาน ISO 14001 : 2004
    จาก Lloyd’s Register

-   ได้รับประกาศนียบัตรรับรองระบบบริหารคุณภาพ  ตามมาตรฐาน ISO 9001 : 2008 จาก
    Lloyd’s Register

พ.ศ. 2554 : ได้รับประกาศนียบัตรระบบการจัดการคุณภาพงานเชื่อม ตามมาตรฐาน ISO
3834-2 : 2005 จาก Lloyd’s Register

-   ได้รับประกาศนียบัตรปฏิบัติตามมาตรฐานความรับผิดชอบของผู้ประกอบการอุตสาหกรรมต่อสังคม
    พ.ศ 2554 (CSR-DIW) B.E. 2554 จากกรมโรงงานอุตสาหกรรม

-   ก่อสร้างอาคารสำนักงาน 3 ชั้น เสร็จเรียบร้อยและเริ่มใช้งานได้ตั้งแต่ ไตรมาส 4/2554

  อาคารตั้งอยู่บริเวรด้านหน้าโรงงานที่ 1 เลขที่ 10/7-8 หมู่ 3 ถนนชลบุรี-บ้านบึง-ป่ายุบ
  ต.หนองชาก อ.บ้านบึง จ.ชลบุรี 20170

พ.ศ. 2555 : ได้รับประกาศการเข้าร่วมเป็นสมาชิกเครื่อข่าย CSR-DIW Network
ตามมาตรฐานความรับผิดชอบของผู้ประกอบการ อุตสาหกรรมต่อสังคม จากกรมโรงงานอุตสาหกรรม

-   ได้รับประกาศนียบัตรปฏิบัติตามมาตรฐานความรับผิดชอบของผู้ประกอบการอุตสาหกรรมต่อสังคมอย่างต่อเนื่อง
    CSR-DIW Continuous Award จากกรมโรงงานอุตสาหกรรม

3.3 ผลิตภัณฑ์และบริการ

ผลิตภัณฑ์และบริการของบริษัทฯในปัจจุบันสามารถแบ่งเป็น 5 ประเภทหลักได้แก่

1. ภาชนะความดัน(Pressure Vessel) ขนาดใหญ่สามารถแยกออกเป็นสินค้าประเภทต่างๆ ได้
อีกหลายชนิด

ประกอบด้วย

  ถังขนาดใหญ่ ทรงกลม (Sphere) , ทรงแนวตั้ง(Vertical) ,
  ทรงแนวนอน(Horizontal)ใช้บรรจุก๊าซปิโตรเลียมเหลว (LPG), ก๊าซแอมโมเนีย (NH₃),
  ก๊าซคาร์บอนไดออกไซด์ (CO₂), ก๊าซไนโตรเจนเหลว (N₂) เป็นต้น

-   Transportable Vessel ถังเก็บก๊าซขนาดใหญ่ที่ติดตั้งบนรถบรรทุก (Lorry Tank)
    หรือถังเก็บก๊าซขนาดใหญ่ติดตั้งบนแคร่รถไฟ (Wagon Tank)

-   Distillation Tower/Columns หอกลั่น/ หอคอย
    ที่ใช้กลั่นน้ำมันหรือปิโตรเคมีประเภทต่างๆ

-   Reactor เตาปฏิกรณ์ใช้ในอุตสาหกรรมต่างๆ

-   Jacketed Vessel ภาชนะความดัน 2 ชั้น ใช้ในอุตสาหกรรมอาหาร

-   หม้อน้ำ (Boilers) ที่ใช้ตามโรงงานอุตสาหกรรมทั่วไป

-   Heat Exchanger ใช้ตามโรงกลั่นน้ำมันและโรงงานปิโตรเคมี

-   Air receiver and steam drums ถังลม ถังเก็บไอน้ำ ใช้ตามโรงงานไฟฟ้า

  2. ชิ้นส่วนเครื่องจักร (Machinery Parts) การนำเหล็กชนิดต่างๆ
  มาแปรรูปและประกอบเป็นชิ้นงานต่างๆ ตาม

  แบบและความต้องการของลูกค้า ประกอบด้วย

- ปล่องควันไอเสีย (Stack) และชิ้นส่วนเตาเผา (Part of Incinerator)
ที่ใช้ในโรงงานอุตสาหกรรม

- เสื้อพัดลม (Fan Casing) และชิ้นส่วนเครื่องปรับอุณหภูมิอากาศ (Part of Air
Preheater) ที่ใช้ในโรงงานผลิตไฟฟ้า

- ระบบบำบัดน้ำเสีย และระบบทำน้ำทะเลให้เป็นน้ำจืด

  3. โครงสร้างเหล็ก (Steel Structure)
  ส่วนใหญ่เป็นงานก่อสร้างในอุตสาหกรรมพลังงานและ

ปิโตรเคมีประกอบกับผลิตภัณฑ์อื่นๆ โดยเฉพาะภาชนะความดันและระบบท่อ

4. ภาชนะบรรจุสารเคมี (Chemical Tank) เช่น ถังน้ำมันขนาดใหญ่ (Tank Farm)
ตามโรงกลั่นต่างๆ

ถังบรรจุสารเคมีหรือเม็ดพลาสติกขนาดใหญ่ที่ไม่ใช่ภาชนะความดัน

5. การติดตั้งเครื่องจักรและอุปกรณ์ (Mechanical Installation)
การประกอบและติดตั้งระบบการผลิตใน

โรงงานอุตสาหกรรมที่เกี่ยวข้อง ส่วนใหญ่จะต้องใช้ผลิตภัณฑ์อื่นๆ เช่น ภาชนะความดัน
โครงสร้างเหล็ก

ท่อ และอุปกรณ์อื่นๆ เป็นต้น

3.4 โครงสร้างรายได้

บริษัทฯ ดำเนินกิจการในส่วนงานธุรกิจเดียว คือ ผลิตภัณฑ์โลหะ โดยมีรายได้จากธุรกิจออกแบบ
ประกอบ ติดตั้ง ซ่อมแซม แปรรูป
รวมทั้งบริการอื่นเกี่ยวกับผลิตภัณฑ์โลหะทั้งภายในประเทศและส่งออกไปยังต่างประเทศ

ปี 2555 รายได้ส่วนใหญ่ประมาณ 81% ได้จากงานภายในประเทศ ที่เหลือได้จากงานส่งออก

ตารางแสดงรายได้ตามส่วนงานภูมิศาสตร์

+--------------------------+--------+----+--------+----+-------+----+
|   ส่วนงานภูมิศาสตร์          |   ปี    |    |   ปี    |    |   ปี   |    |
|                          |   2555 |    |   2554 |    |       |    |
|                          |        |    |        |    |  2553 |    |
|                          |        |    |        |    |       |    |
|                          |  รายได้ |    |  รายได้ |    |       |    |
|                          |        |    |        |    | รายได้ |    |
+--------------------------+--------+----+--------+----+-------+----+
|                          | ล้านบาท | %  |        |    | ล     | %  |
|                          |        |    | ล้านบาท |  % | ้านบาท |    |
+--------------------------+--------+----+--------+----+-------+----+
|   รายได้จากค่างาน –        | 1,318  | 80 | 1,043  | 84 | 882   | 89 |
|   ในประเทศ               |        |    |        |    |       |    |
+--------------------------+--------+----+--------+----+-------+----+
|   รายได้จากค่างาน –        | 306    | 19 | 178    | 15 | 87    | 9  |
|   ต่างประเทศ              |        |    |        |    |       |    |
+--------------------------+--------+----+--------+----+-------+----+
|   รวม                    | 1,624  | 99 | 1,221  | 99 | 969   | 98 |
+--------------------------+--------+----+--------+----+-------+----+
|   รายได้อื่น ๆ(รวมดอกเบี้ย)   | 17     | 1  | 18     | 1  | 21    | 2  |
+--------------------------+--------+----+--------+----+-------+----+
|   รวมรายได้               | 1,641  | 1  | 1,239  | 1  | 990   | 1  |
|                          |        | 00 |        | 00 |       | 00 |
+--------------------------+--------+----+--------+----+-------+----+

ลูกค้าส่วนใหญ่ของบริษัทฯ เป็นกลุ่มอุตสาหกรรมพลังงาน อุตสาหกรรมปิโตเคมี
และกลุ่มอุตสาหกรรมอื่น ๆ
ลักษณะงานของบริษัทอาจแบ่งประเภทหลักเป็นงานสร้างประกอบภาชนะความดัน
งานชิ้นส่วนเครื่องจักรโครงสร้างเหล็ก ภาชนะบรรจุสารเคมี และติดตั้งเครื่องจักรอุปกรณ์
โดยงานภาชนะความดันมีสัดส่วนประมาณ 76% ของงานทั้งหมด

ตารางแสดงรายได้ตามประเภทผลิตภัณฑ์และบริการ

+--------------------------+--------+----+--------+----+-------+----+
|                          |   ปี    |    |   ปี    |    |   ปี   |    |
|  ประเภทของผลิตภัณฑ์และบริการ |   2555 |    |   2554 |    |       |    |
|                          |        |    |        |    |  2553 |    |
+--------------------------+--------+----+--------+----+-------+----+
|                          |        | %  | ล้านบาท | %  |   ล   |    |
|                          | ล้านบาท |    |        |    | ้านบาท |  % |
+--------------------------+--------+----+--------+----+-------+----+
|   ภาชนะความดัน ( Pressure | 1,248  | 76 | 958    | 78 | 797   | 81 |
|   Vessels )              |        |    |        |    |       |    |
|                          | 159    | 10 | 127    | 10 | 80    | 8  |
|   ชิ้นส่วนเครื่องจักร (        |        |    |        |    |       |    |
|   Machinery Parts )      | 48     | 3  | 49     | 4  | 10    | 1  |
|                          |        |    |        |    |       |    |
|   โครงสร้างเหล็ก ( Steel   | 137    | 8  | 73     | 6  | 13    | 1  |
|   Structure )            |        |    |        |    |       |    |
|                          | 32     | 2  | 14     | 1  | 69    | 7  |
|   ภาชนะบรรจุสารเคมี (      |        |    |        |    |       |    |
|   Chemical Tank )        | 1,624  | 99 | 1,221  | 99 | 969   | 98 |
|                          |        |    |        |    |       |    |
|                          | 17     | 1  | 18     | 1  | 21    | 2  |
|  การติดตั้งเครื่องจักรและอุปกรณ์ |        |    |        |    |       |    |
|                          | 1,641  | 1  | 1,239  | 1  | 990   | 1  |
|   ( Mechanical           |        | 00 |        | 00 |       | 00 |
|   Installation )         |        |    |        |    |       |    |
|                          |        |    |        |    |       |    |
|   รวม                    |        |    |        |    |       |    |
|                          |        |    |        |    |       |    |
|   รายได้อื่น ๆ              |        |    |        |    |       |    |
|                          |        |    |        |    |       |    |
|   รวมรายได้               |        |    |        |    |       |    |
+--------------------------+--------+----+--------+----+-------+----+

3.5 เป้าหมายการดำเนินธุรกิจ

บริษัทตั้งเป้าหมายในการรักษาความเป็นหนึ่งในผู้นำภายในประเทศด้านภาชนะบรรจุชนิดทนแรงดัน
(Pressure Vessel) ซึ่งใช้ในอุตสาหกรรมขั้นพื้นฐาน ไดัแก่
อุตสาหกรรมพลังงานและอุตสาหกรรมปิโตรเคมี
นอกจากนี้บริษัทฯยังมีแผนขยายฐานลูกค้าต่างประเทศ เช่น
กลุ่มประเทศแถบตะวันออกกลางและออสเตรเลีย เป็นต้น
ทั้งนี้เพื่อเป็นการกระจายความเสี่ยงด้านรายได้และลดการพึ่งพารายได้จากอุตสาหกรรมในประเทศ
อีกทั้งจะเป็นผลให้มีรายได้และกำไรที่เติบโตต่อเนื่องในอนาคต
เนื่องจากปัจจุบันลูกค้าต่างประเทศเชื่อมั่นในคุณภาพผลิตภัณฑ์ของบริษัท และราคาสามารถแข่งขันได้
จากการที่บริษัทฯ มีต้นทุนต่ำกว่าประเทศคู่แข่งโดยเฉพาะค่าแรงงาน
ในขณะที่คุณภาพเป็นไปตามมาตรฐานสากล

บริษัทมีเป้าหมายที่จะพัฒนาผลิตภัณฑ์ใหม่ ๆ โดยเฉพาะผลิตภัณฑ์ที่เพิ่มคุณค่า เช่น
การพัฒนาเพื่อผลิตถังที่มีความหนามากกว่า 5 นิ้ว ถังไครโอจีนิค
(Cryogenic)และมีเป้าหมายที่จะขยายฐานลูกค้าและตลาดให้กว้างขึ้น ทั้งในและต่างประเทศ